તે પછી રેવતીનો બીજો જન્મ થયો ત્યારે બ્રહ્માની આજ્ઞાથી શ્રીકૃષ્ણનાં મોટા ભાઇ શેષનાગના અવતાર બલરામ સાથે તેનાં લગ્ન થયાં. જ્યારે બલરામ સાથે રેવતી ગિરનારની યાત્રા કરવા આવ્યા. ત્યારે ગર્ગ ઋષિના કહેવાથી તે કુંડનો જીર્ણોદ્ધાર રેવતીએ કર્યો અને ત્યાં સત્યાવીશ નક્ષત્રોનું સ્થાપન કર્યું તે પછી તેનું નામ ‘રેવતી કુંડ’ પ્રસિદ્ધ થયું છે. જે સૌભાગ્યવતી સ્ત્રીઓ રેવતી કુંડમાં સ્નાન કરીને શ્રદ્ધાથી દાન કરે છે, તેણી પુત્રવાળી તથા સમૃદ્ધિવાળી થાય છે. રેવતી કુંડની બીજુમાં વૈષ્ણવોનાં મહાપ્રભુજીની બેઠકજી આવેલ છે.